มีอาการปวดแบบแสบๆที่ไหล่ข้างซ้ายค่ะ เหมือนโดนพริก ปวดตอนช่วงบ่ายแล้วก็หายไป แล้วก็มาปวดอีกทีตอนดึกๆเนี่ยค่ะ เกิดจากอะไรหรอคะ จะเกี่ยวกับโรคหัวใจไหมคะ กังวลมากนอนไม่หลับเลยค่ะ คุณช่วยตอบทีนะคะ ขอบค่ะ
สวัสดีคะ อาการปวดแสบ มักจะเป็นเรื่องของการปวดของเส้นประสาทมากที่สุดค่ะ ตอนนี้คงต้องมาดูว่าคนไข้มีเรื่องของการบาดเจ็บที่หัวไหล่มาก่อนไหมค่ะ หรือมีเรื่องปัญหาเรื่องเกี่ยวกับกระดูกสันหลังต้นคอไหมค่ะ เพราะอาการน่าจะเป็นเรื่องของระบบประสาทมากกว่าระบบหลอดเลือดและหัวใจค่ะอาการทางระบบประสาท ที่มักจะพบได้ที่สำคัญ หรือ เรื่องของกระดูกสันหลังต้นคอที่มีปัญหาค่ะ ทำให้มีเรื่องของอาการที่แขน หรือ หัวไหล่ อาจจะมีเรื่องของอาการร้าวมาที่มือได้ค่ะ หรือ บางครั้งถ้ามีการกดทับของเส้นประสาทจะทำให้มีอาการปวดแสบร้อนได้ค่ะการติดเชื้อค่ะ ที่สำคัญที่เป็นได้คือ การติดเชื้อไวรัสค่ะ เช่น งูสวัดค่ะ แต่ถ้ามีเรื่องการติดเชื้อจะต้องมีตุ่มน้ำค่ะ ซึ่งมักจะบอกได้ค่ะ แต่อย่างไรก็ตามก็มีไวรัสบางชนิดทำให้มีเรื่องของการปลายประสาทอักเสบได้เช่นกันค่ะอาการทางหลอดเลือดและหัวใจ มักจะเป็นอาการปวดร้าวจากหน้าอกไปที่ไหล่ซ้ายหรือ กรามซ้ายค่ะ ซึ่งไม่ใช่อาการปวดแสบร้อนค่ะแต่อย่างไรก็ตามแนะนำพบแพทย์เพื่อตรวจเพิ่มเติมค่ะ